|  |
| --- |
| **ОДЛУКА**  **О УТВРЂИВАЊУ ВИСИНЕ ТРОШКОВА УПИСА У ИМЕНИК АДВОКАТА, ИМЕНИК ЗАЈЕДНИЧКИХ АДВОКАТСКИХ КАНЦЕЛАРИЈА И ИМЕНИК АДВОКАТСКИХ ОРТАЧКИХ ДРУШТАВА**  *(Огласна табла Адвокатске коморе Србије и "Сл. гласник РС", бр. 54/2014 - одлука УС)* |

**Чл. 1 и 2\***

*(Престали да важе одлуком УС)*

**Члан 3**

Утврђује се висина трошкова уписа у Именик адвоката и то за:

Кандидате који се бришу из Именика адвоката и уписују као адвокати у пензији у износу од 100 € у динарској противвредности по средњем курсу Народне банке Србије на дан уплате.

**Члан 4**

Утврђује се висина трошкова уписа у Именик адвоката и то за:

Кандидате који се уписују у уписник А Именика адвоката страних држављана у износу од 5.000 € у динарској противвредности по средњем курсу Народне банке Србије на дан уплате.

Кандидате који се уписују у уписник Б Именика адвоката страних држављана у износу од 5.000 € у динарској противвредности по средњем курсу Народне банке Србије на дан уплате.

**Члан 5**

Утврђује се висина трошкова уписа у Именик адвокатских ортачких друштава у износу од 1.000 € у динарској противвредности по средњем курсу Народне банке Србије на дан уплате.

**Члан 6**

Утврђује се висина трошкова за упис промена у Именику адвоката. и то:

- за промену седишта адвокатске канцеларије са територије једне на територију друге адвокатске коморе у саставу Адвокатске коморе Србије у износу од 1.000 € у динарској противвредности по средњем курсу Народне банке Србије на дан уплате;

- за промену седишта адвокатске канцеларије са територије једног насељеног места на територију другог насељеног места у оквиру исте адвокатске коморе, у износу од 100 € у динарској противвредности по средњем курсу Народне банке Србије на дан уплате;

- за промену седишта адвокатске канцеларије у оквиру територије једног насељеног места, у износу од 50 € у динарској противвредности по средњем курсу Народне банке Србије на дан уплате.

**Члан 7**

Утврђује се висина трошкова за упис промене седишта, промене назива, промене оснивача - приступање, иступање, брисање из адвокатског ортачког друштва и забележба других података од значаја за правни промет у Именику адвокатских ортачких друштава, у износу од 100 € у динарској противвредности по средњем курсу Народне банке Србије на дан уплате.

**Члан 8**

Утврђује се висина трошкова уписа забележби података од значаја за правни промет и рад адвоката и заједничких адвокатских канцеларија у износу од 100 € у динарској противвредности по средњем курсу Народне банке Србије на дан уплате.

**Члан 9**

Управни одбор Адвокатске коморе Србије и управни одбори адвокатских комора у саставу Адвокатске коморе Србије могу утврдити посебне накнаде за издавање потврда на основу службених евиденција адвокатских комора и података из Именика адвоката, Именика адвокатских ортачких друштава, извода из Именика у износу до 15 € у динарској противвредности по средњем курсу Народне банке Србије на дан уплате.

**Члан 10**

Трошкови уписа у Именик адвоката, трошкови уписа промена у Именику, трошкови брисања из Именика, издавање потврда, извода и слично, плаћају се на пословни рачун оне адвокатске коморе која води прописани Именик у који се кандидат уписао/исписао.

Уколико потврде и изводе из Именика адвоката, уписника страних држављана издаје Адвокатска комора Србије, трошкови издавања наведених јавних исправа уплаћују се на пословни рачун Адвокатске коморе Србије.

Трошкови уписа, трошкови уписа промена, трошкови брисања из Именика адвокатских ортачких друштава, издавање потврда и извода из наведеног Именика, плаћају се на пословни рачун Адвокатске коморе Србије.

**Члан 11**

Уколико су адвокатској комори у саставу Адвокатске коморе Србије формирани посебни фондови (потпорни, посмртни фонд и слично) приликом уписа се може наплатити приступна чланарина, а њена висина се утврђује одлуком надлежног органа те коморе.

**Члан 12**

Адвокатска ортачка друштва која су уписана у Регистар код Агенције за привредне регистре, по раније важећем Закону о адвокатури, приликом превођења у Именик адвокатских ортачких друштава Адвокатске коморе Србије плаћају трошкове уписа у износу од 15 € у динарској противвредности по средњем курсу Народне банке Србије на дан уплате.

**Члан 13**

Одлука ступа на снагу у року од 8 дана од дана објављивања на огласној табли Адвокатске коморе Србије.